Gewysigde vlak 4: Dís wat jy moet weetPres. Cyril Ramaphosa se aankondiging Sondagaand dat Suid-Afrika se afsonderingsregulasies tot vlak 4 verskerp word in ŉ poging om die derde vlaag Covid-19-infeksies te stuit, hou ingrypende veranderings in wat verskeie sektore veroorsaak. Die minister van samewerkende regering en tradisionele sake, Nkosazana Dlamini-Zuma, het meer besonderhede oor die regulasies in die Staatskoerant aangekondig. Ingevolge die regulasies moet almal wat van die huis af kan werk, dit doen. Die meeste sakeondernemings bly oop, mits daar aan bepaalde maatreëls voldoen word. Aandklokreël, reis, grense Die Lebombo-grenspos tussen Suid-Afrika en Mosambiek (Foto: Departement van openbare werke) Niemand mag tussen 21:00 en 04:00 hul woning verlaat nie tensy toestemming spesifiek daarvoor verleen word. Dit sluit in gevalle soos om ŉ mediese of veiligheidskrisis te hanteer, of om ŉ vlug te haal of ná ŉ vlug huis toe te reis. In só ŉ geval moet bewys van die vlug gelewer kan word. Plekke wat op vlak 4 mag oopbly, moet hul deure teen 20:00 sluit. Interprovinsiale reis vir ontspanning na en van Gauteng word verbied. Hiervoor mag jy onder meer wél na en van, of deur Gauteng reis: Die 20 lansgrense wat vantevore oopgestel is, bly ten volle operasioneel en die 33 wat reeds gesluit was, bly toe. Reis na en van Suid-Afrika word toegelaat mits daar aan sekere bepalings voldoen word. Internasionale reise word beperk tot die OR Tambo-, King Shaka-, Kaapstad-, Lanseria- en Kuger-Mpumalanga-lughawe. Internasionale reisigers wat in Suid-Afrika aankom moet ŉ sertifikaat toon wat bewys dat hul negatief vir Covid-19 getoets het. Indien nie moet so ŉ reisiger op eie onkoste tien dae lank in isolasie bly. Alle kommersiële hawens bly oop. Verkoop, vervoer van drank Die vervoer van drank word verbied, met enkele uitsonderings. (Argieffoto: pixabay) Die verkoop en verspreiding van drank word verbied. Die vervoer van drank word ook verbied, behalwe waar dit benodig word vir bedrywe van handsaniteerders, ontsmettingsmiddels en seep asook alkohol vir nywerheidgebruik of huishoudelike skoonmaakprodukte. Byeenkomste Alle byeenkomste word verbied, uitgesonder begrafnisse, werk of wanneer goedere en dienste bekom word. Die volgende word verbied: Dít word toegelaat: Hotelle, lodges, tyddeelfasiliteite, oorde en gastehuise mag 50% van hul beskikbare verblyfkapasiteit toelaat. Kombuise by hierdie fasiliteite mag net ŉ kamerdiens vir kos lewer en wegneemetes bedien. Die verkoop van nie-alkoholiese drankies. Dié plekke bly gesluit: Sentrums vir vroeë kinderontwikkeling bly ingevolge die regulasies in die Staatskoerant steeds oop. (Foto: Maroela Media) Skole, sentrums vir vroeë kinderontwikkeling, hoër onderwys Kontakonderrig by skole en hoëronderwysinstellings word van Woensdag opgeskort. Die minister van basiese onderwys, Angie Motshekga, sal die datum bepaal vir wanneer skole mag heropen, terwyl die minister van hoër onderwys, Blade Nzimande, dieselfde in dié sektor bepaal. Sentrums vir vroeëkinderontwikkeling, soos kleuterskole, dagmoeders en crèches, bly oop. Begrafnisse Bywoning van begrafnisse word tot 50 mense beperk. Geen nagwake en sogenaamde “after tears”-byeenkomste wat ná begrafnisse gehou word, word toegelaat nie. By ŉ begrafnis moet aan alle maatreëls oor sosiale afstandhandhawing voldoen word en ŉ begrafnis of verassingsdiens word tot ŉ maksimum van twee uur beperk. Sport Sportaktiwiteite, waaronder beroep- en nie-beroepswedstryde deur erkende sportliggame word toegelaat, in ooreenstemming met bepalings daaroor. Slegs mediaspanne, veiligheidswerkers, nooddiensbeamptes en noodsaaklike personeel word by sportwedstryde toegelaat. Slegs die vereiste getal spelers, wedstrydbeamptes, steunpersoneel en mediese spanne wat vir ŉ wedstryd benodig word, word by die venue toegelaat. Geen toeskouers word toegelaat nie. Internasionale sportbyeenkomste tussen lande met ŉ “lae- of medium-Covid-19-infeksie- en oordragkoers” word toegelaat. Kry die volledige regulasies hier.